Nafarroako Parlamentuko Mahaiak, 2017ko abenduaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos García Adanero jaunak aurkezturiko mozioa, zeinaren bidez Nafarroako Gobernua premiatzen baita N-121-A errepidean bidesariak jartzea errefusa dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2017ko abenduaren 18an

Lehendakaria: Ainhoa Aznárez Igarza

MOZIOAREN TESTUA

Unión del Pueblo Navarro (UPN) talde parlamentarioko kide Carlos García Adanerok, Legebiltzarreko Erregelamenduan ezarritakoaren babesean, honako mozio hau aurkezten du Osoko Bilkurarako, Mahaian eta Eledunen Batzarrean izapidetzeko:

Legebiltzarreko Osoko Bilkurak mozio bat onetsi zuen iragan urriaren 19an, zeinaren bidez Nafarroako Parlamentuak adierazi baitzuen arbuiatu egiten duela N-1 errepidean bidesariak jartzea Etzegaraten. Orain Garapen Ekonomikorako kontseilaria izan da adierazi duena Nafarroako Gobernuak bidesaria jar lezakeela N-121-A errepidean.

Hori dela-eta, honako erabaki proposamen hau aurkezten dugu:

Nafarroako Parlamentuak Nafarroako Gobernua premiatzen du errefusa dezan N-121-A errepidean bidesaria jartzea.

Iruñean, 2017ko abenduaren 13an

Foru parlamentaria: Carlos García Adanero